హైదరాబాద్ : తెలంగాణ ఉద్యమంలో కీలకంగా పని చేసిన తనకు... రాజ్యసభ ఎన్నికల్లో పార్టీలకతీతంగా మద్దతివ్వాలని ఎమ్మెల్యేలకు విజ్ఞప్తి చేశారు కాంగ్రెస్‌ అభ్యర్థి బలరాం నాయక్‌. ఈ మేరకు పీసీసీ చీఫ్‌ ఉత్తమ్‌తో పాటు పార్టీ ఎమ్మెల్యేలు, ఎమ్మెల్సీలతో కలిసి రాజ్యసభ అభ్యర్థిగా ఆయన నామినేషన్‌ దాఖలు చేశారు. అన్ని పార్టీల్లోని బడుగు, బలహీన వర్గాల ఎమ్మెల్యేలు గిరిజన నాయకుడైన తనకు ఈ ఎన్నికల్లో పోటీకి మద్దతు ఇవ్వాలని కోరారు. తనకు ఈ ఎన్నికల్లో పోటీ చేసేందుకు అభ్యర్థిగా అవకాశం ఇచ్చినందుకు పార్టీ అధిష్టానానికి ఆయన కృతజ్ఞతలు తెలిపారు.